Националсоцијалистичка њемачка радничка партија је била крајње десничарска политичка странка која је стицала подршку у вријеме друштвених и финансијских потреса који су се десили са почетка Велике кризе 1929. године. Док је био у затвору после неуспјелог Пивничког пуча 1923, Хитлер је написао "Мајн кампф", где је изнио свој план трансформације њемачког друштва на основу расе. Нацистичка идеологија је обједињавала елементе антисемитизма, расне чистоће и еугенике, и комбиновала их са пангерманизамом и територијалним ширењем са циљем добијања већег "Лебенсраума" за германске народе. Режим је покушао да добије ову нову територију нападајући Пољску и Совјетски Савез, са намјером да депортује или убије Јевреје и Словене који тамо живе, а који су сматрали инфериорним у односу на аријевску расу и дијелом јудеобољшевичке завјере. Нацистички режим је вјеровао да сам Њемачка може побиједити бољшевичке снаге и сачувати човјечанство од свјетске доминације међународног јеврејства. Други које су нацисти сматрали недостојним живота били су људи са менталним или физичким обољењима, Роми, хомосексуалци, Јеховини свједоци и друштвени отпадници.